GiliGold/VAD_KnessetCorpus huggingface dataset:
30696:
כמוך, חבר הכנסת מרגי, גם אנחנו משתדלים כשאפשר לשמור על ההשכלה הגבוהה ככל שאנחנו יכולים.
30696:
בכובע השני שלי אני גם חבר המועצה להשכלה גבוהה, ובאמת מנסה.
30696:
לדעתי, בנושא הזה יש קצת זילות לטיעון הזה שכן אני יכול להרשות לעצמי להגיד שאחת הסיבות הכי גדולות לסיפור הזה שאין מועד ב' זה סיבה כלכלית מאוד משמעותית.
30696:
נכון שהנציג של מכון ויצמן מייצג, בצדק, את המוסד שלו אך הוא אינו המוסד שהוא דוגמה לשאר המוסדות.
30696:
לכן ברור שצריך לעשות את זה.
30696:
איך עושים את זה בדיוק – צריך לוודא שהכול יהיה בסדר.
30696:
אבל זה לא הזמן לדבר על חופש אקדמי בהקשר הזה.
30696:
זה פשוט לאפשר לסטודנטים לעשות מה שהם צריכים.
יעקב מרגי:
פרופ' יוסי יונה.
יוסי יונה:
במקרה הזה אני נוטה להסכים עם חברתי יעל גרמן – מה גם שכבר קיים חוק בעניין החופש האקדמי.
יוסי יונה:
כי אם היינו באים עכשיו ורוצים לחוקק חוק שחורג מהקיים אז ניחא.
יוסי יונה:
ואז הסוגיה הזאת של החופש האקדמי יכולה לעלות.
יוסי יונה:
אבל משום שפה יש רק שינוי בחוק זכויות הסטודנט אז לא נראה שהטענה הזאת של פגיעה בחופש האקדמי במקרה הספציפי הזה תקפה – ואתם יודעים שאני איתכם לאורך כל הדרך בכל התחומים בעמדה הקנאית שלי – הייתי מכנה אותה כך – באשר לחופש האקדמי, חברתי יעל גרמן.
יוסי יונה:
אבל פה יש לנו חוק זכויות הסטודנט.
יוסי יונה:
השינוי הוא בתוך החוק עצמו.
יוסי יונה:
אם היינו אומרים שהחופש האקדמי הוא בעייתי אז הוא בעייתי גם לגבי זכויות הסטודנט באפשרות של מתן מועד ב' לסטודנטים בתואר ראשון.
יוסי יונה:
לכן כל מה שנדרש כאן זה השוואה של התנאים בין תואר ראשון לתואר שני.
יוסי יונה:
אני גם מקבל את הטענה של רם שפע, יושב-ראש אגודת הסטודנטים, שבתוך עמו יושב ומצביע על כך שקיימת בעיה כלכלית, וזה יפטור סטודנטים רבים מהנטל הכלכלי הזה.
יוסי יונה:
אז אני מביע את תמיכתי.
יעקב מרגי:
היועצת המשפטית של הוועדה הפנתה את תשומת לבי – בנימוקים שהעלית דיברת רק על סיבות שקשורות לכך שנבצר ממנו להיבחן.
יעקב מרגי:
מועד ב' זה גם שיפור הישגים.
יעקב מרגי:
דיברת על - --
יעל גרמן:
מכל סיבה שהיא תקפה בתואר ראשון כך גם בתואר שני.
יעל גרמן:
הדגשתי את התנאים השונים.
יוסי יונה:
אני אוסיף על כך.
יוסי יונה:
אנחנו מדברים על סטודנטים לתואר שני.
יוסי יונה:
למה זה גם חשוב לשיפור ציון?
יוסי יונה:
כמי שבא מהאקדמיה אנחנו יודעים שכדי להיות זכאי להמשיך לדוקטורט הוא חייב ציון מינימום 85 אז אולי לתת לו עוד הזדמנות.
יעקב מרגי:
לכן זה מתבקש.
יעל גרמן:
גם אם מישהו רוצה להיות אסיסטנט של שופט זה רק ממוצע מסוים ומעלה.
יעקב מרגי:
אנחנו ניגש להצבעה.
יעקב מרגי:
יש עוד התייחסויות לאורחים?
יוסי יונה:
העוזרת שלי אומרת שחבל שהיא עשתה תואר שני כי אם החוק היה קיים כבר אז הממוצע שלה היה גבוה יותר, ואולי היא לא הייתה באה לפה, אלא עושה PH.d.
יעקב מרגי:
אותי לימדו שאף פעם לא מאוחר.
יעקב מרגי:
כן, עמי, להוסיף?
יעקב מרגי:
למרות שסחטת מחמאות על מכון ויצמן.
עמי שליט:
תודה רבה.
עמי שליט:
בלי קשר למכון ויצמן אני חושב שאנחנו נכנסים פה למדרון חלקלק כי בפעם הבאה התיקון לחוק יאסור בחינות בעל-פה, יאמר שאפשר לעשות רק בחינות אמריקניות, שאי אפשר לתת יותר משעה ש לבחינה.
יעקב מרגי:
זה חופש אקדמי.
יעקב מרגי:
הנה, אתה תמצא את הסעד שלי לחופש אקדמי.
עמי שליט:
אני מקווה.
יעקב מרגי:
אמרתי זאת ואני חוזר ואומר זאת גם לפרוטוקול.
יעקב מרגי:
אני עקבי בדיונים שלי.
יעקב מרגי:
דבורה יודעת – אני רגיש כשמדברים איתי על חופש אקדמי כשזה לא חופש אקדמי וגם הפוך – אני רוצה את האקטיביזם של המל"ג לעיצוב פני ההשכלה הגבוהה.
יעקב מרגי:
זאת דעתי.
יעקב מרגי:
לדעתי, היא לא שם.
יעקב מרגי:
היא נתנה למועדון G8 עצמאות מוחלטת.
יעקב מרגי:
מי שיודע הבין, ומי שלא הבין נשאיר את זה ככה.
יעקב מרגי:
דבורה, בבקשה.
דבורה מרגוליס:
תודה.
דבורה מרגוליס:
אני רוצה לתת דוגמה ולבקש בקשה.
דבורה מרגוליס:
הדוגמה היא שבתואר שני בחלק גדול מהמוסדות יש קורסים שקרויים קורסים חד פעמיים.
דבורה מרגוליס:
זה קורס שמעביר מרצה שמגיע מחו"ל לסמסטר או לתקופה שבה נקבעת תקופת הלימוד שלו.
דבורה מרגוליס:
הוא עושה בחינה לסיום הקורס הזה ונוסע חזרה.
דבורה מרגוליס:
יש גם חוסר היתכנות ולפעמים גם שאלה של עלויות.
דבורה מרגוליס:
אין שום ספק שלהרחבה הזאת למועד ב' שהוא חובה לכולם תהיה השפעה תקציבית על המוסדות.
דבורה מרגוליס:
אנחנו נמצאים רק לפני קריאה ראשונה - -
יעקב מרגי:
לפני קריאה שנייה ושלישית נדבר על זה.
דבורה מרגוליס:
שתהיה התייחסות וגם שיימצאו מקורות תקציביים לדבר הזה כדי שלא - - -
יעקב מרגי:
אני אומר לך שנדבר על כך לקראת קריאה שנייה ושלישית.
יעקב מרגי:
אנא, בינתיים תכינו את העמדה שלכם, איך אתם מתנהלים וחושבים להתמודד עם זה.
יעקב מרגי:
אני לא חושב שבשביל מועד ב' צריך להביא את אותו מרצה יקר מחו"ל.
יעקב מרגי:
אבל למה אני עונה בשמם?
יעקב מרגי:
אני רק מהרהר בקול.
יעל גרמן:
יש לי דוגמה אחרת.
יעקב מרגי:
יעל, אני רק מהרהר בקול.
יעקב מרגי:
עכשיו אנחנו מצביעים על הצעת החוק.
דבורה מרגוליס:
אולי כדי להכשיר סטודנטים טובים מביאים מרצים מחו"ל.
דבורה מרגוליס:
אבל זה לא מעניין את הוועדה.
יעקב מרגי:
היועצת המשפטית, תקריאי אותו ונצביע.
תמי סלע:
הצעת חוק זכויות הסטודנט (תיקון – זכאות סטודנט לתואר שני להיבחן בשני מועדים), התשע"ח-2018 תיקון סעיף 15 1.
תמי סלע:
בחוק זכויות הסטודנט, התשס"ז-2007, בסעיף 15(ב), אחרי "סטודנט לתואר ראשון" יבוא "או לתואר שני".
יעקב מרגי:
בעד הצעת החוק – רוב
יעקב מרגי:
הצעת החוק נתקבלה.
יוסי יונה:
בהחרגות האלה נדון.
יעקב מרגי:
הצעת החוק אושרה, ותעבור להכנה למליאת הכנסת לקריאה ראשונה.
יעל גרמן:
תודה רבה.
מירב בן ארי:
בוקר טוב.
מירב בן ארי:
אני מתכבדת לפתוח את ישיבת ועדת החינוך, התרבות והספורט.
מירב בן ארי:
היום 25 ביוני 2018, י"ב בתמוז התשע"ח.
מירב בן ארי:
אנחנו נעסוק בהצעת חוק עידוד מעורבות סטודנטים בפעילות חברתית וקהילתית, התשע"ח-2018.
מירב בן ארי:
זאת הצעת חוק שלי ושל עוד הרבה חברי כנסת.
מירב בן ארי:
אנחנו נמשיך בדיון שהוא הכנה לקריאה שנייה ושלישית.
מירב בן ארי:
קיימנו כאן דיון לפני שבועיים.
חנין זועבי:
תהיה הצבעה?
מירב בן ארי:
נראה לי שכן.
מירב בן ארי:
בואי נראה.
מירב בן ארי:
אבל אם את רוצה להישאר לכל הדיון תישארי.
מירב בן ארי:
אם את רוצה לבוא אחר כך להצביע נעדכן אתכם.
מירב בן ארי:
אני רוצה להסביר למי שלא היה בדיון הקודם.
מירב בן ארי:
הצעת החוק שלי דיברה על עידוד מעורבות חברתית של סטודנטים.
מירב בן ארי:
הצעת החוק היא מ-2015, וחתומים עליה חברי כנסת מכל המפלגות בכנסת.
מירב בן ארי:
היא הגיעה ונעצרה לכמעט שלוש שנים מתוך אחריות של המוסדות, של המל"ג, של ור"ה וור"מ לעשות פעילות חברתית למען הסטודנטים ולמען אנשי המילואים.
מירב בן ארי:
הגיע דוח מיוחד של התאחדות הסטודנטים, והוא חשף בפנינו שברוב המוסדות האקדמיים במדינה אין בכלל תשתית לפעילות חברתית של סטודנטים.
מירב בן ארי:
יש גם התייחסות במקום מסוים לאיש מילואים ובמקום אחר לא.
מירב בן ארי:
באופן אישי אתמול הייתי במכללת אשקלון.
מירב בן ארי:
מכללה נהדרת, סטודנטים וסטודנטיות מקסימים שהיו בעין הביקורת הציבורית בגלל האירוע שהיה עם דיקן הסטודנטים וההתבטאויות הדוחות, בעיניי, נגד הקהילה הגאה.
מירב בן ארי:
זה ביקור שתואם כבר לפני שבועיים-שלושה ויצא ככה שזה נכנס לאירוע של הקהילה ששם אני תמיד שמחה להיות לתמוך בהם.
מירב בן ארי:
באופן ספונטני ישבתי עם מי שאחראית בקמפוס על מעורבות חברתית לבוא, וישבתי איתה לשיחה של 7 דקות.
מירב בן ארי:
מתוך 6,000 סטודנטים במוסד – יהודים, ערבים – 200 סטודנטים מתנדבים בקורסים של המוסד.
מירב בן ארי:
יש פר"ח, יש אימפקט, יש איס"ף – יש מלגות.
מירב בן ארי:
שאלתי אותה, מה נותן הקמפוס עצמו בקורסים משלבי עשייה למעורבות?
מירב בן ארי:
200 – הגזמתי.
מירב בן ארי:
היא אמרה לי שיש בין 10 ל -20 בארבעה קורסים.
מירב בן ארי:
6,000 סטודנטים.
מירב בן ארי:
תחשבו מה דבר כזה היה עושה לאשקלון, לעמותות שפועלות בעיר אשקלון, לעיר אשקלון.
מירב בן ארי:
מה זה היה עושה אם סטודנטים היו מעורבים?
מירב בן ארי:
אני כבר לא מדברת על חופש פוליטי שהיה בלגן בשבוע שעבר באותה מכללה; אני לא מדברת על זה שסטודנטים במדינת ישראל, לא רואים אותם במאבקים החברתיים כי בקמפוס העניין כבר יורד מסדר היום.
מירב בן ארי:
ראיתי את זה, וזה עוד יותר חיזק לי את ההרגשה למה אנחנו חייבים לקדם את החוק הזה היום.
מירב בן ארי:
אנחנו נתנו למל"ג וגם לור"ה לשלוח לנו תגובות.
מירב בן ארי:
המל"ג עשו עבודה רצינית.
מירב בן ארי:
אנחנו רוצים להתחיל בהקראה, וכמו שעשיתי בדיון הקודם בצורה הוגנת ושוויונית אחרי כל סעיף יהיו תגובות שלכם לעניין.
יוסי יונה:
מרב, תרשי לי.
מירב בן ארי:
בבקשה, אדוני.
יוסי יונה:
כקאטו הזקן אני רוצה לחזור על הדברים שאמרתי בעבר, ואני רוצה לחזור ולומר אותם כבר בתחילת הדיון.
יוסי יונה:
אני חושב שהדרישה הזאת למתן נקודות זכות לסטודנטים בעד פעילות קהילתית חברתית הוא בהחלט חשוב.
יוסי יונה:
אני תומך בו בכל ליבי, כפי שאת יודעת.
יוסי יונה:
מאוד.
מירב בן ארי:
מאוד.
מירב בן ארי:
שנינו בוגרי קרן איס"ף למען הגילוי הנאות.
יוסי יונה:
אנחנו שנינו בוגרי קרן איס"ף ופעילות של סטודנטים ופעילות קהילתית חברתית היא פעילות ראויה וחשובה, והיא תהליך של סוציאליזציה שאיש או אשת אקדמיה יודעים שמצפים מהם לשרת גם את הקהילה שבתוכה הם חיים.
יוסי יונה:
על כך אנחנו לא חלוקים.
יוסי יונה:
ברור שיש כל מיני בעיות בחוק איך עושים את זה, ומי קובע מהי תוכנית ראויה ומה לא, וחלק מהשאלות יישארו פתוחות.
יוסי יונה:
אבל, שוב, במלוא התמיכה לעצם הרעיון.
מירב בן ארי:
אתה תומך בקונספט.
יוסי יונה:
אני תומך בקונספט בכל ליבי.
יוסי יונה:
אבל כפי שאמרתי ואני חוזר ואומר, התנגדתי ואני מתנגד להעביר את זה בחקיקה משום שאני חושש שיש בכך פגיעה בחופש האקדמי וגם הרבה פעמים כשאנחנו עושים משהו שהוא על-פניו טוב – ולא רק על פניו, אלא באמת טוב – הרי שזה, חס וחלילה, יכול להיות כדור שלג שמתגלגל, והנה, התחלנו בחקיקה כזאת שאנחנו מתערבים בחייה של האקדמיה ובסוברניות שלה, ומי יודע לאן זה יוביל מחר או מחרתיים.
יוסי יונה:
מכאן נובעת ההתנגדות שלי.
יוסי יונה:
לכן גם כאשר אמנע בהצבעת החוק הזאת – וזאת גם תהיה עמדתי – הרי שהיא לא קשורה לחלוטין לתוכן של החוק כמו בהתנגדות העקרונית לחקיקה בסוגיות מסוג זה.
יוסי יונה:
תודה.
מירב בן ארי:
תודה, אדוני.
מירב בן ארי:
חבר הכנסת ג'בארין, בבקשה.
יוסף ג'בארין:
אנחנו שוחחנו גם לפני כן על כך ואמרתי שבעיקרון אנחנו תומכים בעידוד מעורבות חברתית של הסטודנטים.
יוסף ג'בארין:
יחד עם זאת צריך להישמר מרחב שיקול דעת רחב למוסדות, זאת אומרת לקבוע את העיקרון הכללי ולהשאיר את הפרטים לכל מוסד ומוסד לקבוע גם מתוך רצון לתת אוטונומיה למוסדות להשכלה הגבוהה ושלא תהיה התערבות יתר על המידה בסוגיות הללו.
יוסף ג'בארין:
אני מבין שהמוסדות באופן עקרוני בעד, אז, לדעתי, מרב, צריך לתת יותר זמן לדיאלוג עם המוסדות כדי שיהיה אפשר להגיע לנוסח שיהיה מקובל גם על המוסדות הללו - -
מירב בן ארי:
היו שלוש שנים של דיאלוג.
יוסף ג'בארין:
- - ולא לכפות את הנושא הזה.
יוסף ג'בארין:
לכן כן לעיקרון אבל פחות כהכתבה אלא תוצר של - - - אנחנו גם לא ממהרים לאף מקום מהבחינה הזאת.
יוסף ג'בארין:
נושא המילואים נכנס להצעת החוק אחרי שהיא הייתה בטרומית או בראשונה.
מירב ישראלי:
זה מוזג לפני הראשונה.
יוסף ג'בארין:
חברי הוועדה מהרשימה המשותפת ואלה שהצטרפו - -
מירב בן ארי:
מי שחתומה זאת רק עאידה.
מירב בן ארי:
היא חתמה על המעורבות החברתית.
מירב בן ארי:
רק על החוק שלי.
יוסף ג'בארין:
רק עאידה חתמה?
יוסף ג'בארין:
אבל אם ממזגים את שתי ההצעות - -
מירב בן ארי:
ההצעה המקורית אצלי.
מירב בן ארי:
היה עבדאללה אבו מערוף שכבר לא כאן.
מירב בן ארי:
אני רואה שנשארה רק עאידה.
יוסף ג'בארין:
זאת רק עאידה?
מירב בן ארי:
זה החוק שלי והוא דיבר על מעורבות חברתית של סטודנטים.
יוסף ג'בארין:
בחוק שלך לא הופיע נושא המילואים.
מירב בן ארי:
אבל זה מוזג.
יוסף ג'בארין:
אבל היא אומרת שרק עאידה מהרשימה המשותפת.
מירב בן ארי:
כן, נכון.
יוסף ג'בארין:
מטעמי הגינות אני אומר שצריך להסב את תשומת לבה כי אני מניח שהיא תרצה למשוך את ההצעה.
מירב ישראלי:
אפשר למשוך רק לפני שהוועדה מאשרת לקריאה שנייה ושלישית.
יוסף ג'בארין:
תהיה הצבעה היום?
יוסף ג'בארין:
אז אני אודיע לה.
יוסף ג'בארין:
מהלך מאוד בעייתי וזה שיקול שלא מתקשר למעורבות חברתית.
מירב בן ארי:
אין בעיה.
יוסף ג'בארין:
לגופו של עניין אני חושב שהכנסת המילואים להצעה הזאת היא מהלך מאוד בעייתי, ופשוט זה שיקול שבכלל לא מתקשר עם כל הנושא הזה של מעורבות חברתית.
מירב בן ארי:
אבל זה כבר מוזג.
יוסף ג'בארין:
זה שזה מוזג זה עדיין לא אומר שאני לא יכול להביע דעה.
יוסף ג'בארין:
אני מקווה שלא מאוחר להוציא את זה כי אם דיברתי על אוטונומיה מסוימת למוסדות להשכלה גבוהה הנושא של המילואים הוא אחת הדוגמות שדווקא פוגע בהצעת החוק הזאת ומחריף את הפגיעה בצורך לאפשר התנהלות פנימית של המוסדות הללו.
מירב בן ארי:
תודה רבה.
מירב בן ארי:
חנין, את רוצה לדבר עכשיו?
חנין זועבי:
לא, אני מסכימה עם מה שאמר חבר הכנסת ג'בארין.
מירב בן ארי:
גברתי היועצת המשפטית, נתחיל בהקראה.
מירב ישראלי:
בישיבה הקודמת הוכנסו מספר תיקונים וגם נשארו מספר שאלות פתוחות.
מירב ישראלי:
אנחנו נתחיל בסעיף 1 – הגדרות.
מירב ישראלי:
נכנסה הגדרה חדשה של חוק זכויות הסטודנט בגלל ההגדרות של ארגוני הסטודנטים.
מירב ישראלי:
"מוסד להשכלה גבוהה" – ההגדרה תוקנה כך שכרגע זה חל על כל סוגי המוסדות להשכלה גבוהה, ופה נשארה שאלה האם להרחיב את ההגדרה של המוסדות שהחוק חל עליהם גם למוסדות על-תיכוניים נוספים שאינם מוסדות להשכלה גבוהה.
מירב ישראלי:
הם היו אמורים להיות מזומנים להיום לדיון.
מירב בן ארי:
זימנו אותם והם לא הגיעו.
30696:
אני יושב-ראש התאחדות הסטודנטים.
30696:
בזה הרגע יצאתי מדיון אחר עם נציגי ההשכלה הטכנולוגית שפשוט לא הכירו את הזימון לדיון.
30696:
הם מאוד תומכים, אבל לא יכלו להיות פה אז אני אומר את דעתם.
מירב ישראלי:
אני לא יודעת להגיד כי בלי שנשמע את עמדתם - -
מירב בן ארי:
גם בפעם שעברה היה על זה דיון.
מירב בן ארי:
הם לא מגיעים.
מירב בן ארי:
אנחנו לא יכולים כל פעם לעכב את כל הדיון בגלל זה.
מירב בן ארי:
צריך לקבל החלטה.
מירב ישראלי:
אני לא אומרת לעכב.
מירב ישראלי:
אני אומרת שאם מחליטים לכלול אותם זאת בעיה לכלול אותם אם אנחנו לא שומעים את עמדתם ולא יודעים אם זה מתאים למוסדות או לא מתאים למוסדות.
מירב ישראלי:
זאת הבעיה.
מירב בן ארי:
מה העמדה של המל"ג?
עמרי גולן:
המוסדות העל-תיכוניים הם לא תחת אחריותנו, כמובן.
עמרי גולן:
אנחנו לא יכולים להביע עמדה לגבי מוסדות שהם לא אקדמיים.
מירב בן ארי:
אני אמרתי שהם לא צריכים להיות פה.
מירב בן ארי:
גם לא שמענו את דעתם.
קריאה:
נכניס אותם.
מירב בן ארי:
אני לא רוצה להכניס אותם אם כבר שני דיונים הם לא מגיעים לפה.
30696:
אבל בשביל הסטודנטים, לא בשבילם.
30696:
כדי שסטודנט מילואימניק - -
מירב בן ארי:
הם לא מביעים את העמדה שלהם.
30696:
אבל אם כבר, מירב, אני הולך עם רוח החוק.
30696:
אם מחוקקים אז בואו ניתן להנדסאי שהולך למילואים את אותו דבר.
מירב בן ארי:
כן, אני מבינה.
מירב בן ארי:
זה כל ההנדסאים?
מירב בן ארי:
כל המכללות להנדסה?
מירב ישראלי:
אנחנו צריכים לדעת.
מירב בן ארי:
הזמינו אותם לדיון, לא?
מירב בן ארי:
מי נמצא כאן עכשיו?
מירב בן ארי:
יוכי פה?
30696:
מי שנמצאת פה זאת תאיר שהיא מנהלת של - - -
מירב בן ארי:
אתה יכול להתקשר אליה ולהגיד לה שתבוא?
30696:
אני אנסה.
יוסי יונה:
אבל אין שום סיבה שהם יתנגדו להטבה הזאת.
מירב ישראלי:
יש סיבה.
מירב ישראלי:
זה מטיל עליהם כל מיני דברים שאני לא יודעת איך זה משתלב בתכנית הלימודים שלהם.
מירב ישראלי:
אני לא יודעת אם נכון להגיד נקודות זכות שם.
מירב בן ארי:
זה כל המוסדות להנדסה שכפופים ליוכי?
30696:
מבחני מע"צ.
מירב בן ארי:
אני לא נתקעת על זה שוב.
מירב בן ארי:
אנחנו נקבל החלטה בדיון.
מירב בן ארי:
די, כבר פעם שעברה בזבזתי על זה חצי שעה.
יוסי יונה:
בעוד חצי שנה יהיה תיקון של הצעת חוק שמכילה אותם.
מירב ישראלי:
זאת חקיקה, ואני לא יודעת אם נקודות הזכות שם זה כמו באקדמיה.
מירב ישראלי:
אני לא יודעת אם זה מתאים.
מירב ישראלי:
צריך לבדוק.
מירב ישראלי:
זה משהו שבלי לקבל עמדה אי אפשר להחיל עליהם בקריאה שנייה ושלישית.
מירב בן ארי:
בואי נשאיר את זה ונתקדם.
עמרי גולן:
לדעתי, ההגדרה של "מועצה להשכלה גבוהה" מתייתרת.
עמרי גולן:
לא ראיתי בחוק שהמועצה מוזכרת.
מירב ישראלי:
זה עניין של ניסוח.
עמרי גולן:
אז אני מעיר לנוסח.
מירב בן ארי:
נמשיך את ההקראה.
מירב ישראלי:
ההגדרות שנשארו זה "מועצה להשכלה גבוהה" – אנחנו נבדוק אם אנחנו זקוקים לזה.
מירב ישראלי:
בעניין המילואים היינו צריכים לקבל עוד את העמדה של ור"ה.
יוסי יונה:
מה זה "לפחות"?
30696:
כן, למה אם מוסד רוצה פחות?
יוסי יונה:
פחות זה בסדר.
יוסי יונה:
הוא יכול לקבל יותר מ-14 יום?
יוסי יונה:
אם כתוב "לפחות" זה אומר - -
מירב בן ארי:
מינימום 14 ימים.
30696:
אם מוסד רוצה לתת על 10 ימים?
מירב בן ארי:
זה בדיוק המטרה של החוק.
מירב ישראלי:
המטרה היא שיהיה מינימום, שהוא לא ייתן על יום אחד שתי נקודות זכות.
מירב ישראלי:
זה לא הגיוני.
מירב בן ארי:
ור"ה?
מירב בן ארי:
אין תגובה?
מירב בן ארי:
אני רוצה לשמוע את דבורה מרגוליס מור"ה.
דבורה מרגוליס:
אני אשמח אם נציג מכון ויצמן גם יעיר פה כמה דברים יותר עקרוניים, אבל אנחנו חוזרים על העמדה שהצענו במתווה שהוסכם עם השר על 18 ימים בשנה.
דבורה מרגוליס:
כל מוסד יקבע את רצף ימי המילואים שיזכה באותן שתי נקודות זכות.
מירב בן ארי:
אוקיי.
מירב בן ארי:
אז לא הגעתם להסכמות עם השר כי העמדה של השר היא 14.
הדיל יונס:
אפשר לומר משהו?
מירב בן ארי:
לא כללי.
מירב בן ארי:
רק לעניין המילואים.
הדיל יונס:
אני חוזרת להגדרה של סטודנט תושב ישראל – האם זה כולל תושב ארעי א5, למשל, שהם בדרך כלל תושבים עם פנים לקבלת אזרחות.
מירב ישראלי:
אם זה תושב ישראל זה לא כל סוג של תושב?
מירב ישראלי:
לא הפנינו פה להגדרה בחוק מסוים.
הדיל יונס:
לא.
הדיל יונס:
אבל אם אולי אפשר להסביר בדברי ההסבר.
מירב ישראלי:
דברי הסבר כבר אין בשלב הזה.
מירב ישראלי:
זה כבר קריאה שנייה ושלישית.
מירב בן ארי:
למה צריך להכניס גם תושבים ארעיים?
עמרי גולן:
אבל תושבי קבע.
עמרי גולן:
תושבי קבע נכנסים?
מירב בן ארי:
תושב ישראל או אזרח ישראלי.
מירב ישראלי:
- - - מה המשמעות של תושב ישראל.
הדיל יונס:
תושב או תושב קבע?
הדיל יונס:
יש קבוצה של אנשים שאם הם א5 הם בתהליך לקבלת אזרחות.
מירב בן ארי:
אז שיקבלו תושבות.
מירב ישראלי:
אין מניעה שהמוסד ייתן להם.
מירב ישראלי:
אם המוסד רוצה לתת הוא יכול לתת.
מירב בן ארי:
אף אחד לא יילך לבדוק כמה זמן הוא תושב כאן, אבל המטרה היא לתת לתושבים ולאזרחים.
עודד פריד:
אני מהאגודה למען הלהט"ב.
עודד פריד:
אבל התהליך הזה לוקח שנים.
עודד פריד:
אם במהלך שבע השנים של תושב ארעי אני עושה תואר אקדמי - -
מירב ישראלי:
אפשר להוריד את זה ולהגיד שסטודנט הוא מי שלומד.
יוסי יונה:
אבל אם יש מישהו שהוא סטודנט אמריקני בבינתחומי?
מירב ישראלי:
אם הוא מתנדב בעמותה לחלק אוכל לנזקקים – למה לא לתת לו?
מירב בן ארי:
דווקא אלה מתנדבים המון.
מירב בן ארי:
בבינת
מירב בן ארי:
חומי כל אלה שבאו לתוכניות מתנדבים הרבה מאוד.
מירב ישראלי:
אם הוא חלק מתוכנית הלימודים אין סיבה שלא.
מירב בן ארי:
אז בואי נרשום, סטודנט שלומד, כמו שציונה הציעה.
מירב ישראלי:
זה ברור.
מירב ישראלי:
אבל הם רוצים לתת זכות.
מירב ישראלי:
"מי שלומד".
אלון שוורצר:
אני מ"אם תרצו".
אלון שוורצר:
בקשר להגדרה של ימי מילואים, לדעתי, צריך לקבוע מקסימום ולאו דווקא מינימום.
אלון שוורצר:
אפשר גם מינימום אבל אם עכשיו החוק מגדיר 14 יום - -
מירב בן ארי:
למה צריך לקבוע מקסימום?
אלון שוורצר:
- - החוק לא יקבע 40 ימים של מינימום.
מירב בן ארי:
לא.
מירב בן ארי:
אמרנו שמ-14 יום אפשר לתת שתי נקודות זכות.
אלון שוורצר:
נכון.
אלון שוורצר:
אבל למשל הבינת
אלון שוורצר:
חומי היום נותן על 10 ימי מילואים.
אלון שוורצר:
אז למה להעלות לו את הרף ל-14?
יוסי יונה:
זאת שאלה אחרת.
מירב ישראלי:
המוסד יכול לתת מה שהוא רוצה.
מירב בן ארי:
זאת שאלה אחרת, זה לא קשור למקסימום.
מירב בן ארי:
הוא שואל שאלה נכונה.
מירב בן ארי:
אם היום לא רק בבינתחומי אלא עוד מוסדות שנותנים כבר היום על 10 ימים, אולי צריך להכניס סייג שזה למעט במקרים שבהם המוסד נותן כבר כיום על שירות מילואים.
מירב ישראלי:
בעיקרון המוסד יכול לעשות מה שהוא רוצה, הוא חופשי.
מירב ישראלי:
אנחנו לא מונעים ממנו.
מירב ישראלי:
הדבר הזה בא לתת זכות לסטודנט.
מירב ישראלי:
לכן אין מניעה.
מירב בן ארי:
בדיוק, היא צודקת.
מירב בן ארי:
אנחנו גם לא פוגעים בכל מה שכבר קיים היום – במעורבות ובמילואים.
מירב ישראלי:
ואני גם לא רוצה מה שקיים כי יכול להיות שגם בעתיד ירצו לתת.
מירב בן ארי:
צודקת.
מירב בן ארי:
בסדר.
מירב בן ארי:
רמי, היא אמרה משהו מע"צ?
30696:
כן, הם מאוד בעד.
30696:
אין להם נציג.
30696:
אמרתי להם שתעדכן אותך עכשיו אם היא יכולה.
מירב בן ארי:
היא לא יכולה לבוא לפה?
30696:
היא יצאה לדיון במקום אחר.
מירב ישראלי:
אני לא יכולה לדעת, אבל היא יכולה להגיד לגביהם אם כל החוק הוא רלוונטי לגביהם.
מירב ישראלי:
אם מצביעים על זה זאת חקיקה.
מירב ישראלי:
אני צריכה לברר את זה.
מירב בן ארי:
היא אמרה שהיא תומכת.
מירב ישראלי:
בסדר, היא תומכת, אבל היא לא ראתה את החוק.
הדיל יונס:
אנחנו גם לא יודעים אם מתקיים תהליך התייעצות עם המוסדות עצמם.
מירב ישראלי:
דרך אגב, זה שהיא אומרת שהיא תומכת זה לא אומר שהמשרד תומך.
30696:
אפשר למצוא פתרון שהיא תדבר עם מישהו?
30696:
שהיא תראה את החוק ותגיב?
30696:
תגידו מה אפשר לעשות.
30696:
חבל, פשוט 30 אלף סטודנטים - -
מירב בן ארי:
היא צריכה התייעצות במשרד.
מירב בן ארי:
אני חוויתי את זה בתקנות של זכויות הסטודנט במילואים.
מירב בן ארי:
זה לא פשוט בכלל שראש מע"צ בא ואומר "אני תומך".
מירב בן ארי:
צריך לעשות תהליך התייעצות מסודר במשרד.
מירב בן ארי:
זה מתעכב עד היום כי יש גורמים במשרד שיש להם כל מיני עניינים עם זה.
מירב בן ארי:
אין לה סמכות לבוא בשם מע"צ ולהגיד שהיא מסכימה לדבר הזה.
מירב בן ארי:
אתם, כמובן, יכולים להחליט מה שאתם רוצים אבל אני חושבת שזה משהו שצריך לברר אותו.
מירב בן ארי:
יש לי רעיון.
מירב בן ארי:
נוציא אותם היום כי אנחנו לא יכולים בלי זה, והכי הרבה נעשה תיקון לסעיף.
מירב ישראלי:
רביזיה?
מירב בן ארי:
לא, היא צריכה זמן.
מירב ישראלי:
אה, אחרי.
מירב בן ארי:
היא צריכה זמן לראות את החוק ולהתייעץ.
מירב בן ארי:
אז אני אגיש תיקון ונוסיף.
מירב בן ארי:
הרי מה עשינו עם ההנדסאים?
30696:
כל פעם אנחנו מתקנים.
מירב בן ארי:
אבל מה נעשה?
מירב בן ארי:
הזמנו אותם פעמיים.
מירב בן ארי:
לפני שבועיים היה כאן דיון של שעתיים כמעט ולא הצבענו, אלא רק העלינו.
מירב בן ארי:
מי שחשוב לו נמצא כאן.
מירב בן ארי:
עכשיו הזמנו אותם במיוחד ואמרנו להם שיבואו כי אנחנו מחילים עליהם.
מירב בן ארי:
אם אני אחיל את זה עליהם עכשיו ויהיו התנגדויות – אני אעשה להם תיקון.
מירב בן ארי:
מה עשינו בהנדסאים?
מירב בן ארי:
הם חיכו שנים ולא קיבלו את נקודות הזיכוי במס הכנסה אז עשיתי תיקון מיוחד והכנסנו אותם.
מירב בן ארי:
נעשה את זה גם פה, אין לי ברירה.
מירב בן ארי:
אני לא יכולה להחיל בלי שיש התייעצות כמו שצריך.
מירב בן ארי:
נמשיך.
מירב בן ארי:
שימו לב שכאן תיקנו ממש את כל מה שהיה בפעם שעברה.
יוסי יונה:
"פעם אחת" זה בכל שלוש השנים.
מירב ישראלי:
פעם אחת בכל שלוש השנים ורק בשל אחד מאלה, לא במצטבר.
מירב ישראלי:
אני מבינה שיש לזה הערות של המל"ג.
עמרי גולן:
כן.
עמרי גולן:
אנחנו מדברים על סעיף קטן (1).
עמרי גולן:
רצינו להכניס בסיפא של הסעיף הבהרה: "אין באמור כדי לגרוע מסמכותו של מוסד להשכלה גבוהה לקיים קורס שמשלב פעילות חברתית וקהילתית כחלק מתוכנית הלימודים בו ולהעניק עבורו נקודות זכות בהתאם לשיקול דעתו.
עמרי גולן:
כיום מתקיימים קורסים כאלה.
מירב בן ארי:
דרך אגב, הסיבה שמחקנו אותם בכלל היא כי לא רצינו לנגוע בהם בכלל.
עמרי גולן:
בסדר גמור.
עמרי גולן:
אנחנו רק לא רוצים שישתמע מנוסח החוק כאילו הקורסים האלה מוגבלים בשתי נקודות זכות.
עמרי גולן:
ההבהרה הזאת היא בעצם כדי להגן עליהם.
מירב ישראלי:
בעיקרון אז אין מניעה שהמוסד ייתן גם וגם.
מירב ישראלי:
זאת העמדה שלכם, נכון?
עמרי גולן:
נכון.
עמרי גולן:
אין מניעה שהוא ייתן גם וגם.
מירב בן ארי:
אני מחקתי גם את הקליניקות וגם את הקורסים כי הם בכלל לא יהיו בחוק.
מירב בן ארי:
החוק בכלל לא נוגע בהם – לא בקליניקות ולא בקורסים.
מירב בן ארי:
לדעתי, זה מיותר.
מירב בן ארי:
אני אגיד לך למה, כי ברגע שהחוק לא נוגע בהם בכלל כל אחד חי את חייו כרגיל, אנחנו לא נוגעים בו.
עמרי גולן:
הם יכולים להיות קורסים משלבים עשייה חברתית של שתי נקודות זכות ואז זה מאוד דומה למה שאנחנו רואים פה.
מירב ישראלי:
אבל אז עולה השאלה האם אתם מתכוונים שזה יבוא במקום התוכנית.
עמרי גולן:
לא, לצד - -
מירב בן ארי:
הוא אומר "למעט" כך שזה לא ייגע בהם.
מירב בן ארי:
אנחנו מחקנו - -
מירב ישראלי:
אני חושבת שזה מיותר.
עמרי גולן:
למה זה מיותר?
מירב ישראלי:
כי זה קובע שאתה תקבע תוכנית.
מירב ישראלי:
מישהו אמר לך לא לעשות קורס?
מירב ישראלי:
מאיפה זה בא שאתה לא יכול לעשות קורס?
מירב ישראלי:
מישהו מגביל אותך?
עמרי גולן:
יש פה הגבלה של שתי נקודות זכות.
מירב ישראלי:
אבל לגבי התוכנית, לא לגבי הקורס.
מירב ישראלי:
זה לא הגבלה.
מירב ישראלי:
אתה צריך לעשות תכנית כדי שסטודנטים יוכלו לקבל שתי נקודות זכות.
מירב ישראלי:
מעבר לזה מישהו אמר לך לא לעשות?
מירב בן ארי:
תעשה מה שאתה רוצה.
עמרי גולן:
אנחנו חושבים שההבהרה הזאת חשובה כי הסעיף הזה יכול לבלבל.
מירב ישראלי:
להפך, לדעתי, זה פוגע בכם.
מירב בן ארי:
זה מיותר, עמרי.
מירב ישראלי:
בשביל מה להתייחס פה לקורס?
מירב בן ארי:
מרב ואני דיברנו לפני כן ובכוונה אמרנו שכדי לא לגעת בקליניקות ובקורסים לא נתייחס אליהם.
מירב בן ארי:
כל מוסד ימשיך לעשות את מה שהוא רוצה.
עמרי גולן:
אז למה לא להכניס הבהרה כזאת?
מירב ישראלי:
דווקא מהמקום שלך לא להזכיר קורסים אקדמיים פה.
יוסף ג'בארין:
גם אני כשקראתי את הסעיף, זה מעלה את החשד.
יוסף ג'בארין:
מחר יגידו, הקורס הזה - -
מירב בן ארי:
חבר הכנסת ג'בארין, זה דווקא בא מהמוסדות כי הם ביקשו לא לגעת להם לא בקליניקות ולא בקורסים של - - - שלא נכניס אותם בכלל לחוק.
מירב בן ארי:
אז אני הוצאתי אותם.
מירב ישראלי:
אם אתה גורע את זה, זה כאילו אתה גורע מהסמכות שלהם.
מירב ישראלי:
החוק אולי גורע מסמכויות נוספות שלהם.
מירב בן ארי:
אני לא נוגעת בזה, ואני נותנת לזה להמשיך לחיות בלי החוק.
יוסף ג'בארין:
מה הביטוי של זה?
מירב ישראלי:
החוק הזה בא לתת לסטודנטים זכות להשתתף - -
יוסף ג'בארין:
אז החוק הזה בא להוסיף על תוכניות - -
עמרי גולן:
אני חושש מזה.
רעות אופיר:
אני מור"מ.
רעות אופיר:
אנחנו גם חושבים שזה מיותר כי זאת התערבות.
רעות אופיר:
צריך להשאיר כמה שיותר מרווח פעולה למוסדות.
רעות אופיר:
אני תמהה על ההחלטה.
עמרי גולן:
- - - לשמור על החופש האקדמי ולהגן על האפשרות לעשות גם קורסים משלבי עשייה חברתית.
רעות אופיר:
אבל היועצת המשפטית אומרת שזה לא סותר.
יוסף ג'בארין:
לפי הנוסח שקיים כיום זה נשמע כאילו רק על ההודעה.
יוסף ג'בארין:
אני מבין את הכוונות הטובות אבל אני שותף לחשש.
מירב בן ארי:
אני צמצמתי את העניין של החוק.
יוסי יונה:
איך יהיה החשש הזה?
יוסי יונה:
אני לא מבין.
מירב ישראלי:
מה העמדה של ור"ה?
מירב ישראלי:
אתם גם - - - את ההגדרה הזאת?
יוסף ג'בארין:
שמישהו יעלה טיעון - - -
מירב בן ארי:
אתם אומרים שלא, נכון?
יוסף ג'בארין:
- - - או לבטל את הקליניקה כי יש כבר משהו אחר.
מירב בן ארי:
תשמע את ור"ה וגם את ועד ראשי המכללות שאומרים שלא צריך להכניס את זה כי זה עלול באמת לפגוע בחופש האקדמי.
יוסף ג'בארין:
מה להכניס?
מירב בן ארי:
את ההבהרה הזאת.
יוסף ג'בארין:
איזו?
מירב בן ארי:
של קורסים משלבי עשייה.
מירב ישראלי:
מה שהם רוצים זה ככה – אחרי הסעיף של התוכנית שאומר "תוכנית", לא "קורס", זאת ההצעה של המל"ג: "אין באמור כדי לגרוע מסמכותו של מוסד להשכלה גבוהה לקיים קורס המשלב פעילות חברתית וקהילתית כחלק מתוכנית הלימודים בו ולהעניק עבורו נקודות זכות בהתאם לשיקול דעתו".
מירב ישראלי:
זה ברור – אף אחד לא בא לגרוע מהם את זה.
יוסף ג'בארין:
זאת הצעה שלכם?
עמרי גולן:
זאת הצעה שלנו.
מירב ישראלי:
ברגע שאתה מכניס את האמירה על קורס ונקודות זכות - -
מירב בן ארי:
ור"ה וור"מ לא מסכימים.